Lodi var en keltisk bosetning og hadde navnet i romertiden. Siden 300-tallet har byen vært katolsk bispedømme, skjønt de første fem hundre år av bispedømmets historie ikke er overlevert. Det var først mot slutten av 900-tallet at byen fikk en viss betydning. På grunn av en oppsving av handelsvirksomheten havnet Lodi i konflikt med Milano. Etter en rekke kriger ødela milanesiske styrker Lodi, men en ny by ble anlagt syv kilometer av den gamle i 1158. Først i 1198 kom det til fredsslutning med Milano, og begge byene profitterte økonomisk på samarbeidet.